hotchpotch/miracl-hf-unified huggingface dataset:
నారాయణీయం
పిషారడీ రుమాటిజం ద్వారా ప్రభావితమైంది. తన గురువు గారి బాధ చూడలేక యోగా బలంతో మరియు గురు దక్షిణ ద్వారా, భట్టాత్రీ తనపై ఈ వ్యాధిని స్వీకరించాడు మరియు అతని గురువును ఉపశమించాడు. ఈ వ్యాధితో నారాయణ నుండి ఉపశమనం పొందేందుకు, మలయాళ కవి మరియు సంస్కృత పండితుడైన ఎచ్చాచాన్ "మెన్ తోటూ కూట్టుకా" (చేప లతో ప్రారంభము చేయండి అని సూచించారు. దాని ముఖం మీద, కఠినమైన శాకాహారులు అయిన సంప్రదాయక మలయాళీ బ్రాహ్మణులకు ఈ సలహా ప్రమాదకరమని కనిపిస్తుంది. అయినప్పటికీ, భగవతి, దాచిన అర్థాన్ని అర్ధం చేసుకోవటానికి విష్ణువు యొక్క వివిధ అవతారాలను చేపలతో ప్రారంభించాలని నిర్ణయించుకున్నాడు, భగవత పురాణంలో దశావతార ఘట్టాల (పది నిదానమైన సమూహాల) లో చెప్పినట్లుగా. గురువాయూర్ చేరుకున్న తరువాత, అతను గూఋవ్ఆయూర శ్రీ కృ ష్నుఢీ సమక్షంలో ఒక దశాకను ఒక రోజు కంపోజ్ చేయడం ప్రారంభించాడు. ప్రతి దశాక యొక్క చివరి స్లాగాలో ఉన్న పల్లవి అతని బాధలు మరియు బాధలను తొలగించడానికి అతనికి ప్రార్థన. ప్రతి రోజు, శ్రీ గురువాయువుప్పన్ మీద 10 షాలోకాస్ పాడారు. 10 పద్యాల ప్రతి సెట్ ప్రారంభ నివారణ కోసం ప్రార్ధనతో ముగుస్తుంది. 100 రోజుల్లో అతను తన కంపోజిషన్లను ముగించాడు, మరియు అతని పరిస్థితి నెమ్మదిగా రోజుకు మెరుగుపడింది. నవంబరు 27, 1587 న చివరి దశాకం ("అయురారోగ్య సౌఖ్యమ్") పూర్తి చేసినప్పుడు అతను పూర్తిగా నయమయ్యాడు. ఆ రోజున కూర్చిన 100 వ అక్షరం తల నుండి పాదాల వరకు లార్డ్ యొక్క ఈ రూపం యొక్క గ్రాఫిక్ వివరణ ఇస్తుంది. ఆ రోజున అతను వేణుగోపాలన్ రూపంలో లార్డ్ యొక్క దృష్టిని కలిగి ఉన్నాడు. అతను 27 సంవత్సరాలు. పుర్వ మిమ్మంసా, ఉత్తర మిమ్మంసా మరియు వ్యాకరనా యొక్క...to b contd...
1వ శ్లోకం
సాం ద్రా నం దా వ భో దా త్మ క మ నుప మితం కా ల దే శా వ దీభ్యాం,
నిర్మూ క్టం నిత్య ముక్థం నిగఁమఁ శత సహస్ రే ణ నిర్భా స్య మానం
శ్రీరాముల సచ్చిదానందశాస్త్రి
శ్రీరాముల సచ్చిదానందశాస్త్రి (1888 - 1951) తెలుగు, సంస్కృత పండితుడు, నాటక సినీ రచయిత.
1915లో రచన ప్రస్థానం ప్రారంభించిన సచ్చిదానందశాస్త్రి బెజవాడ మైలవరం నాటక కంపెనీకోసం సావిత్రి నాటకంను రాశాడు. ఈ నాటకంను వివిధ ప్రాంతాలలో విరివిగా ప్రదర్శించడంతో, మైలవరం నాటక కంపెనీ మంచి గుర్తింపు వచ్చింది.
అటు తరువాత సచ్చిదానందశాస్త్రి, మోతే నారాయణరావు ఏలూరులో స్థాపించిన మోతేవారి కంపెనీకి వెళ్లాడు. అక్కడ సావిత్రి నాటకాని మరో విధంగా రాసి, మొదటి నాటకంకంటే ఉత్తమంగా ప్రదర్శింపజేశాడు. ఇది (సావిత్రి రెండవ రచన) సినిమాగా కూడా వచ్చింది. సావిత్రి గంథ్రమండలి పేర ఒక ప్రచురణ సంస్థను ప్రారంభించి తన నాటకాలను ప్రచురించుకున్నాడు.
గోమఠం శ్రీనివాసాచార్యులు
గోమఠం శ్రీనివాసాచార్యులు ప్రముఖ రంగస్థల నటుడు, నాటక రచయిత. 1880లో మద్రాస్ లో ది మద్రాసు ఓరియంటల్ డ్రమాటిక్ కంపెనీ అనే నాటక సంస్థసు స్థాపించాడు.
జవ్వాది రామారావు
జవ్వాది రామారావు రంగస్థల నటుడు, నాటక సమాజ నిర్వాహకుడు. 1960లో రాఘవ కళానిలయం అనే నాటక సంస్థ ను స్థాపించి అనేక నాటక, నాటికలను ప్రదర్శించి బహుమతులను అందుకున్నాడు.
రామారావు 1941లో హనుమయ్య, ఆదెమ్మ దంపతులకు పశ్చిమ గోదావరి జిల్లా, అత్తిలి లో జన్మించాడు.
ఉద్ధరింపు నాటికతో చిన్న వయసులోనే రంగస్థల ప్రవేశం చేసిన రామారావు, 1960లో రాఘవ కళానిలయం అనే నాటక సంస్థను స్థాపించి పతిత, కళ్లు, ప్రశ్న, నూటపదహారు, అన్వేషణ వంటి నాటక, నాటికలను ప్రదర్శించి బహుమతులను అందుకున్నాడు. 1972లో నిడదవోలు లో కోడూరి అచ్చయ్య కళామందిరం పేరుతో ఒక ఆరుబయట రంగస్థలాన్ని నిర్మించాడు. రాఘవ కళానియలం వార్షికోత్సవ సందర్భంలో ప్రతి సంవత్సరం కళాకారులను సత్కరించారు.
ఖుదీరాం బోస్
ఖుదీరాం బోస్ భారతీయ స్వాతంత్ర్యసమరవీరులలో మొదటితరానికి చెందిన అతిపిన్నవయస్కుడు. భారతదేశాన్నివేధిస్తున్న బ్రిటిష్ అధికారిపై బాంబువేసిన మొదటి సాహసవీరుడు ఖుదీరాం. ఈ కారణంగా అతనిని ఉరితీసేనాటికి అతనివయసు కేవలం 18 సంవత్సరాల 7 నెలల 11 రోజులు.
ఇతడు పశ్చిమ బెంగాల్, మిడ్నాపూర్ జిల్లా హబిబ్‌పూర్‌లో 1889 డిసెంబర్ 3న జన్మించాడు. చిన్ననాటి నుంచి తీవ్రమైన స్వాతంత్య్ర కాంక్షతో రగిలిపోయేవాడు. మొదట్లో అఖ్రా అనే విప్లవ సంస్థలో చేరాడు. తన నాయకత్వ లక్షణాలు, సాహసోపేతమైన స్ఫూర్తితో ఆ సంస్థలో అందరి దృష్టినీ ఆకర్షించాడు. ఇతనికి ఆయన టీచర్ సత్యేంవూదనాథ్ బోస్, భగవద్గీత స్ఫూర్తిగా నిలిచాయి. 1905లో బెంగాల్ విభజన అతడిలో బ్రిటిష్ ప్రభుత్వంపై మరింత కసి రేపింది. 16 ఏళ్ల వయసులోనే ప్రభుత్వ కార్యాలయాలు, పోలీస్ స్టేషన్‌లను బాంబులతో పేల్చివేశాడు, .
1907 ఆగస్టు 26న ఒక కేసు విచారణ సందర్భంగా ఎంతోమంది యువకులు కోర్టు ముందర ఆసక్తిగా గుమికూడి ఉన్నారు. పరిస్థితి శాంతియుతంగా ఉన్నప్పటికీ ఉన్నట్లుండి పోలీసులు లాఠీలకు పనిచెప్పారు. ఈ వ్యవహారాన్నికొద్దిదూరంలో నిలబడి చూస్తున్నసుశీల్ కుమార్ సేన్ అనే 15 ఏళ్ళ యువకుడు ఈ దాడిని చూసి భరించలేక ఆవేశంతో ఒక ఇంగ్లీష్ అధికారి ముక్కుమీద ఒక్కగుద్దు గుద్దాడు. వెంటనే పోలీసులు ఆ యువకుడిని అరెస్ట్ చేసి కోర్టుకు తీసుకెళ్లారు. ఈ కేసు విచారణ చేసిన జడ్జి కింగ్స్ ఫోర్డ్ అనే అధికారి. భారతీయులపట్ల క్రూరత్వానికి ఇతడు పెట్టింది పేరు. చిన్నవాడన్నదయలేకుండా సుశీల్ కుమార్ కు జడ్జి 15 కొరడాదెబ్బలను శిక్షగా విధించాడు. కానీసాహసవంతుడైన ఆ యువకుడు ప్రతి కొరడాదెబ్బకు వందేమాతరం అని నినదించాడు.
ఈ సంఘటన తరువాత స్వతంత్రవీరులంతా కింగ్స్ ఫోర్డ్ కు గుణపాఠం చెప్పాలని నిర్ణయించుకున్నారు. మానవరూపంలో ఉన్న మృగమైన ఫోర్డ్ లాంటి వారు ఉన్నంతవరకు దేశభక్తవీరులకు కష్టాలేనని భావించి అతనిని చంపడానికి నిశ్చయించుకున్నారు.
1908 ఏప్రిల్ మొదటివారంలో జుగాంతర్ అనే విప్లవ సంస్థకి చెందిన విప్లవవీరులు కొందరు కలకత్తలో ఒక ఇంటిలో రహస్యంగా సమావేశమై కింగ్స్ ఫోర్ట్ ను అంతంచెయ్యడానికి ఒకప్రణాళిక రచించారు. ఆ సమావేశంలో అరవిందఘోష్ కూడా ఉన్నాడు. ఖుదీరాంబోసునూ ప్రఫుల్లచాకి అనే మరో నవయువకుడినీ ఈ పనికై నియమించారు. 1908 ఏప్రిల్ 30 రాత్రివేళ వీరిద్దరూ ముజఫర్ పూర్ లోని యురోపియన్ క్లబ్ కు ఒకబాంబు, రివాల్వర్ తీసుకొనివెళ్లారు. కింగ్స్ ఫోర్డ్ క్లబ్ బయటకురాగానే దానిపైకి బాంబును విసిరేసి ఇద్దరు చెరో దిక్కుకు పరిగెత్తివెళ్లిపోయారు.
అయితే ఖుదీరాం, ప్రఫుల్లచాకిలు గమనించని విషయం ఏమిటంటే అసలు ఆ వాహనంలో కింగ్స్ ఫోర్డ్ లేదు. అతని భార్య, కుమార్తెలు మాత్రమే ఉన్నారు. ఒక రైల్వే స్టేషన్‌లో టీ తాగుతుండగా ఖుదీరాంబోస్‌ను పోలీసులు పట్టుకోగలిగారు. ఖుదీరాంను నిర్బంధించి రెండునెలలపాటు విచారణచేశారు. ముజఫర్ పూర్ బాంబు కేసులో ఫోర్డ్ భార్య, కుమార్తెల మరణానికికారకుడైన ఖుదీరాంకు మరణశిక్ష విధించారు. 1908 ఆగష్టు 11న ఈ శిక్ష అమలుపరచబడింది. పెదవులపై చిరునవ్వు చెదరకుండా ఖుదీరాం మృత్యువును ఆహ్వానించాడు. దేశం కోసం బలిదానం చేశాడు.
బోస్ పట్టుబడిన రైల్వే స్టేషన్‌కు ఖుదీరాంబోస్ పూసా అని ఈ మధ్యే పేరు పెట్టారు.
ఉద్యోతకారుడు
ఉద్యోతకారుడు క్రీ.శ. 6 వ శతాబ్దానికి చెందిన న్యాయ దార్శనికుడు. న్యాయ తత్వశాస్త్రం మీద వ్యాఖ్యాత. ఇతను న్యాయ సూత్రాలపై న్యాయవార్తిక అనే గ్రంథాన్ని రాసాడు. ఇది భారతీయ తర్కశాస్త్రాభివృద్ధికి దోహదం చేసిన గొప్ప గ్రంథాలలో ఒకటి. ఇది వాత్సాయనుడి (కామసూత్ర గ్రంధ కర్త కాదు) న్యాయ భాష్యాన్ని సమర్ధిస్తూ, దిజ్ఞాగుని బౌద్ధ తర్కాన్ని విమర్శిస్తూ రాయబడింది.
ఉద్యోతకారుడు బ్రాహ్మణుడు. భరద్వాజ గోత్రికుడు. పాశుపత శాఖీయుడు. ఇతని గ్రంథంలో పేర్కొన్న ఇతని స్థలం శృఘ్న (Shrughna). ఇది ప్రస్తుత హర్యానా లోని యమునా నగర్ సమీపంలోని 'సుఘ్' (sugh) గ్రామంగా గుర్తించబడింది. అంతకు మించి ఇతని విశేషాలు ఎక్కువగా తెలియవు.
ఉద్యోతకారుడు రాసిన గ్రంథం 'న్యాయవార్తిక'. ఇది ప్రసిద్ధ బౌద్ధ తర్కవేత్త దిజ్ఞాగుడు రాసిన 'ప్రమాణ సముచ్చయం' లోని బౌద్ధ తర్కాన్ని విమర్శిస్తూ రాయబడింది. ఉద్యోతకారుడు రూపొందించిన న్యాయ సిద్ధాంతాన్ని అభివృద్ధి చేస్తూ, అతని వాదనా సరళిని సమర్ధిస్తూ అనంతరకాలంలో వాచస్పతి మిశ్ర (క్రీ.శ. 9 వ శతాబ్దం) 'న్యాయవార్తిక తాత్పర్యటీక' అనే గ్రంథాన్ని రాయడం జరిగింది.
మమత (అస్సామీ సినిమా)
మమత 1973లో విడుదలైన అస్సామీ సినిమా.
ఒక గ్రామంలో మహేశ్వర్, అతని భార్య ముహిత, పెళ్ళీడుకొచ్చిన అమ్మాయి గొలాపి, అబ్బాయి తకారు వుంటున్నారు. మహేశ్వర్ ఉన్నదున్నట్టు మాట్లాడే స్వభావం గల మనిషే అయినా, తొందరగా బాధపడే స్వభావం కూడా వుంది. ముహిత స్వభావం మెత్తని స్వభావం. భర్తవల్ల ఏర్పడే ఇబ్బందుల్ని ఆమె ఎలాగో ఒకలా సర్దేస్తూ వుంటుంది. ఇంటి పన్లన్నీ ఆమె చాలా శ్రద్ధగా నిర్వర్తిసూ వుంటుంది.
ఒక రోజు భార్యాభర్తల ఇద్దరి మధ్యా ఏదో విషయంగా ఘర్షణ రేగింది. ముహిత భరించలేక, అమ్మాయి గొలాపిని తీసుకుని, తన తల్లిగారింటికి వెళ్ళిపోయింది. తల్లి కూడా ఆ గ్రామంలోనే వుంటున్నది. తకారు మాత్రం తండ్రితో పాటే వుండిపోయాడు.
తకారు ఒంటరిగాడయిపోయాడు. తల్లిని తిరిగి తీసుకురమ్మని తండ్రిని అడగసాగాడు. మహేందర్‌కు కూడా భార్యలేకపోవడం అదోలాగానే వున్నది. ఇంటిపన్లు చక్కబెట్టుకోవడం అతని చేత కావడం లేదు. భార్య వుంటేనే అన్నీ సక్రమంగా వుంటాయని అతను భావిస్తున్నా, లోపల వున్న అహం వల్ల భార్యను పిలుచుకు రావడానికి మనసు ఒప్పడం లేదు.
ముహిత మనస్తత్వం కూడా మారింది. ఆమె కూడా తనకు తానుగా భర్త దగ్గరకు వెళ్ళాలని అనుకోవడం లేదు. కాని, పరిస్థితులు అదోలా మారుతున్నాయి. తాము చేసిన తప్పులవల్ల వచ్చే అనర్థాలు వాళ్ళకు ఆర్థం కాసాగాయి.
తకారు, తండ్రికి ఇంట్లో సహాయపడడానికి బడి ఎగవేస్తున్నాడు. ఆవులను మేపడానికి పొలాలగట్ల వేపు తీసుకు వెళ్ళవలసి వచ్చినప్పుడల్లా అమ్మమ్మ గారింటింటికి వెళ్ళి తల్లిని చూస్తూ వస్తున్నాడు. ఈ సంగతి తండ్రికి తెలిసింది; తకారును కోప్పడ్డాడు. కాని, ముహిత ఇల్లు చక్కబెట్టుకునే విషయంలో తండ్రికి కొన్ని సలహాలు ఇమ్మని, సూచనలు చెయ్యమని తకారుతో చెప్పింది. తకారు ఈ విషయాలు తండ్రితో చెప్పాడు. భార్యకు తన కుటుంబం మీద వున్న మమతానురాగాలు మహేశ్వర్‌కు అర్థమైనాయి. అతని మనసులో వున్న అహం తగ్గసాగింది. అయినా అతను పైకి ముభావంగానే వుంటున్నాడు. తల్లిని చూడ్డానికి తకారుకు పూర్తి స్వేచ్ఛ మాత్రం ఇచ్చాడు.
ఆ గ్రామంలోనే బయన్ అనే వ్యక్తి, అతని కుమారుడు కొన్లోరా వుంటున్నారు. కొన్లోరా, గొలాపి ఒకరికొకరు మనసు ఇచ్చుకున్నారు. సత్రమ్‌ అనబడే ఇంకో వ్యక్తి ఆ గ్రామంలో రౌడీలాంటివాడు. అతని కొడుకు దేబన్. దేబన్ కూడా చదువు సంధ్యలకు స్వస్తి చెప్పి, గ్రామంలో అల్లర్లు చేస్తూ అందరికీ ఇబ్బందులు కలిగిస్తున్నాడు. అతను గొలాపికి, కొన్లోరాకూ కూడా ఇబ్బందులు కలిగించసాగాడు.
తల్లిదండ్రుల ఎడబాటును తకారు సహించలేకపోయాడు. వాడి ద్వారా దూరమైన మహేశ్వర్, మూహితలు మళ్ళీ కలుసుకున్నారు.
సత్రమ్‌, దేబన్‌లు ఇద్దరూ గ్రామంలో చాలా చెడ్డపేరు సంపాయించుకున్నారు. గ్రామీణులంతా కలిసి వాళ్ళకు గట్టిగా బుద్ధి చెప్పాలని నిశ్చయించుకున్నారు. కాని, గ్రామంలో గౌరవింపబడుతున్న మహేశ్వర్ అడ్డం వచ్చి దేబన్‌ను, అతని తండ్రినీ కాపాడాడు. తాము చేసిన అక్రమాలను క్షమించమని వాళ్ళు ప్రాధేయపడ్డారు.
మమతానురాగాలు అందర్నీ కలిపాయి. అవే ఆ గ్రామాన్ని స్వర్గధామం చేశాయి.
విక్రమ్‌ సారాభాయ్ అంతరిక్ష కేంద్రం
విక్రమ్ సారాభాయ్ అంతరిక్ష కేంద్రం (VSSC) భారతీయ అంతరిక్ష పరిశోధన సంస్థకు చెందిన ప్రధాన కేంద్రం. ఇది భారత ఉపగ్రహ కార్యక్రమానికి చెందిన అంతరిక్ష వాహనాలను అభివృద్ధి చేస్తుంది. ఇది కేరళ లోని తిరువనంతపురంలో ఉంది.
ఈ కేంద్రం 1962 లో తుంబా ఈక్వటోరియల్ రాకెట్ లాంచింగ్ స్టేషనుగా మొదలైంది. 1971 డిసెంబరు 30 న భారత అంతరిక్ష కార్యక్రమ పితామహుడైన డా. విక్రం సారాభాయ్ మరణం తరువాత, ఈ కేంద్రానికి ఆయన పేరు పెట్టారు.
ఈ కేంద్రం ఇస్రో పరిశోధనా కేంద్రాల్లో ఒకటి. సౌండింగు రాకెట్లు, రోహిణి, మేనక లాంచర్లు, ఎస్సెల్వీ, ఏఎస్సెల్వీ, పిఎస్‌ఎల్‌వి, జిఎస్‌ఎల్‌వి మార్క్ 3 మొదలైన వాహక నౌకల రూపకల్పన కేంద్రమిది.
ఇస్రో కేంద్రాలన్నింటిలోకీ VSSC పెద్దది. వాహకనౌకల కవసరమైన ఏరోనాటిక్స్, ఏవియానిక్స్, కాంపోసైట్స్ వంటి సాంకేతికతల అభివృద్ధిపై ఈ కేంద్రం దృష్టి పెట్టింది.
1962 లో భారతీయ అంతరిక్ష పరిశోధనల కమిటీ ఏర్పాటు అయిన వెంటనే అది తుంబా ఈక్వటోరియల్  రాకెట్ లాంచింగు స్టేషన్ను (TERLS) నెలకొల్పింది. తుంబా జియోమాగ్నెటిక్ ఈక్వేటరుపై ఉండడంతో ఆ స్థలాన్ని ఎంపికచేసారు.
1963 నవంబరు 21 న తుంబా నుండి నైకి అపాచీ సౌండింగు రాకెట్టును ప్రయోగించడంతో భారత అంతరిక్ష ప్రయోగాల యాత్ర మొదలైంది.తొలి రాకెట్లను అమెరికాలో తయారుచేసారు.
భారత్‌లో తొట్టతొలిగా రూపొందించి, తయారుచేసిన రాకెట్, RH-75. 1967 నవంబరు 20 న దాని తొలి ప్రయోగం జరిగింది. తుంబా నుండి చేసిన సౌండింగు రాకెట్టు ప్రయోగాల్లో ఇది 52 వది. 1967 లో మరో రెండు సార్లు, 1968 లో 12 సార్లూ మొత్తం 15 సార్లు RH-75 ను ప్రయోగించారు.
తుంబా నుండి ప్రయోగించిన సౌండింగు రాకెట్లలో మరి కొన్ని: అర్కాస్-1, అర్కాస్-11, సెంటార్-1, 11A, 11B, డ్రాగన్-1, డ్యూయల్ హాక్, జూడీ హార్ట్, మేనక-1, మేనక-1Mk 1, Mk11, నైకి టోమహాక్, M-100, పెట్రెల్, RH-100, RH-125, RH-200 (S), RH-300, RH-560 మొదలైనవి. మొత్తం అన్నీ కలిపి 2200 సౌండింగు రాకెట్‌లను ప్రయోగించారు.